**מגמה לפסיכולוגיה חברתית-ארגונית**

**שלבים ומטרות קונקרטיות בעבודת התזה – מחזור תשפה**

**שלב ראשון - שופינג – מנחה/תחום**

1. **יצירת קשר ראשוני-** תחילה יש לעבור על נושאי המחקר של סגל המגמה (באתר המחלקה, אתרים אישיים, google scholar) וליצור קשר עם (לפחות) 2 מהחוקרות/ים במגמה שהכי עניינו אותך. ניתן כמובן לפנות לכולם/ן. מכל חוקר/ת, לבקש מאמר רלוונטי לקריאה. יש לסיים את שלב הפנייה עד סוף השבוע השני לסמסטר א' (15.11.24).
2. **קריאה וחשיבה-** לקרוא את המאמר שקיבלת. ניתן כמובן לקרוא יותר ממאמר אחד. לגבי כל מאמר לבצע את המשימות הבאות:

א. כתיבת סיכום קצר של המאמר- מהי שאלת המחקר, מהם הממצא/ים המרכזי/ים– עד 250 מילים.

1. כתיבת שאלת המשך אפשרית / ביקורת (הסבר אלטרנטיבי) / לחבר לנושאים המעניינים אותך – עד 150 מילים.
2. לשלוח לראש המגמה שיעבור עליהם וינתב לחברי/ות הסגל הרלוונטיים/ות

יש לסיים את שלב הקריאה עד סוף שבוע 6 של סמסטר א (13.12.24).

1. **פגישה-** בשלב זה עליך לקבוע פגישה עם כל חבר/ת סגל כדי לדבר על הרעיונות שלך ולשמוע על מחקרים נוספים במעבדה שניתן להשתלב בהם. יש לסיים שלב זה עד סוף שבוע 9 של סמסטר א (3.1.25) – בשבועיים לאחר מכן ניתן להיפגש שוב, בפרט עם המנחה המיועד/ת כדי לגבש את נושא המחקר.
2. **מילוי טופס בחירת מנחה ונושא**- יש לסיים שלב זה עד סוף סמסטר א (3.2.25). את הטופס יש לשלוח לראש המגמה ולכתב את המנחה המיועד.ת.

חשוב לציין- במהלך השבועות הראשונים של סמסטר א תחשפו לסגל המגמה ומנחות פוטנציאליות נוספות. לכן, גם אם פנית כבר לשתי מנחות, אך שמעת על מנחה נוסף שיכול לעניין אותך, חשוב לפנות גם למנחה זה. כדי לעשות עבודת תזה משמעותית ומוצלחת, חשוב שתהיה התאמה טובה בין המנחה למונחה.

**שלב שני – בחירת נושא ושאלת מחקר**

עד סוף חופשת הבחינות (14.3.25) – הגשת הצעה מקדמית (עד עמוד אחד בגופן גודל 12 ורווח כפול) המציגה את הנושא, שאלת המחקר וכלי מחקר אפשריים. (אין צורך בפירוט רב – יש לכתוב את מה שסוכם עם המנחה או את הכיוונים האפשריים עליהם דובר בפגישות). המנחה יעביר לשיפוט ראשוני של חבר.ת סגל נוספ.ת שיכהנו לצד המנחה בוועדה המלווה של התזה שלך ובהמשך ישפטו את ההצעה, ולבסוף את העבודה עצמה.

**שלב שלישי – כתיבת הצעת המחקר**

עד סוף סוף שבוע 6 בסמסטר ב' (2.5.25) - הגשת דרפט ראשוני של הצעת המחקר למנחה.

בחודש האחרון של סמסטר ב (החל מה 29.5.25) – הצגת עבודת המחקר שלך בסמינר המגמה (כ-5 דקות+2 דקות לשאלות).

עד סוף סמסטר ב' - הגשת הצעת המחקר לשיפוט.

עד תחילת שנה ב' (23.10.25) – אישור הצעת המחקר.

**שלב רביעי – ביצוע המחקר וכתיבת העבודה**

עד סוף סמסטר א, שנה ב – איסוף הנתונים למחקר

סמסטר ב' שנה ב' – ניתוח תוצאות המחקר וכתיבתן.

בחודש האחרון של סמסטר ב' שנה ב' יש להציג את התזה בסמינר המגמה (כ-15 דקות+5 דקות לשאלות).